Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 1027/12/3304	Nové Mesto nad Váhom, 18.7.2013
EEČ : 2-24-34-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
1.ako otec  mal. XXXXX, nar. XXXXX a mal. XXXXX , nar. XXXXX v XXXXX a inde riadne neplnil svoju vyživovaciu povinnosť vyplývajúcu mu zo Zákona o rodine, a  z rozsudku Okresného súdu  Nové Mesto nad Váhom  č.k. XXXXX zo dňa XXXXX ktorým mu určil  vyživovaciu povinnosť v sume XXXXX- Eur mesačne  na mal. XXXXX a sumou XXXXX,- Eur na mal. XXXXX k rukám  matky XXXXX, bytom XXXXX, túto  riadne neplnil  od 01.06.2012 doposiaľ, s výnimkou platieb v sume XXXXX- Eur,  pričom  v sledovanom období vykonával činnosť ako SZČO v oblasti stavebníctva,  čím spôsobil dlh na výživnom v sume XXXXX- Eur k rukám matky XXXXX, 
2.v období od XXXXX doposiaľ si neplnil vyživovaciu povinnosť na XXXXX, nar. XXXXX v XXXXX a inde, vyplývajúcu mu zo Zákona o rodine, a  z rozsudku Okresného súdu  XXXXX  č.k. XXXXX zo dňa XXXXX, ktorým mu určil  vyživovaciu povinnosť v sume XXXXX- Eur mesačne  na výživu XXXXX k rukám   XXXXX, bytom XXXXX XXXXX túto  riadne neplnil, pričom  v sledovanom období vykonával činnosť ako SZČO v oblasti stavebníctva,  čím spôsobil dlh na výživnom v sume XXXXX- Eur k rukám  XXXXX

lebo zanikla trestnosť činu

Odôvodnenie:
	Poverený príslušník Okresného riaditeľstva  PZ v Novom Meste nad Váhom Obvodného oddelenia PZ XXXXX uznesením sp. zn. ORP- XXXXX zo dňa  XXXXX podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1 Trestného zákona .     

	Uznesením  zo dňa  XXXXX poverený príslušník PZ podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 2  Trestného zákona  na skutkovom základe uvedenom vo výrokovej časti uznesenia. 

Uznesením sp.zn. XXXXX zo dňa XXXXX prokurátorka tunajšej prokuratúry podľa § 230 ods. 2 písm. e/ Trestného poriadku uznesenie povereného príslušníka PZ o vznesení obvinenia zo dňa XXXXX  zrušila ako nezákonné a neopodstatnené. 

Poverený príslušník uznesením sp.zn. ORO- XXXXXo dňa XXXXX podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 2 Trestného zákona.  

XXXXX doznal, že si riadne neplnil vyživovaciu povinnosť voči dcére XXXXX a synovi XXXXX ako aj bývalej manželke XXXXX, čím mu vznikol dlh na výživnom v sume  XXXXX- Eur a XXXXX Eur na bývalú manželku.   Keďže začal opäť pracovať , svoj dlh na výživnom v plnej výške dodatočne uhradil a nie je dlžný žiadnu čiastku na zameškanom výživnom. 

  Svedkyňa a pošk. XXXXX vypovedala, že obv. XXXXX si riadne neplnil vyživovaciu povinnosť na ňu a obe deti. Zameškané výživné postupne hradil od mesiaca apríl 2013, pričom zameškané výživné v plnej sume uhradil na ňu a deti. 
  
	Z listinných dôkazov je potrebné poukázať na rozsudok Okresného súdu  Nové Mesto nad Váhom č.k. XXXXX, rozsudok Okresného súdu Nové Mesto nad Váhom č.k. XXXXX, správu  Daňového úradu Trenčín,  Úradu práce, sociálnych vecí a rodiny Nové Mesto nad Váhom, Sociálnej poisťovne pobočka Trenčín.  

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obv. XXXXX si neplnil v období od júna 2012 vyživovaciu povinnosť na mal. deti XXXXX a od mesiaca máj 2012 na XXXXX, vyplývajúcu mu z rozsudku Okresného súdu Nové Mesto nad Váhom  č.k. XXXXX zo dňa XXXXX ktorým mu bola určená vyživovacia povinnosť na dcéru XXXXX v sume XXXXX Eur mesačne a syna XXXXX sume XXXXX- Eur k rukám matky XXXXXj a z rozsudku Okresného súdu Nové Mesto nad Váhom č.k. XXXXX zo dňa XXXXX , ktorým mu bola určená vyživovacia povinnosť v sume XXXXX Eur na XXXXX, čím spôsobil dlh na výživnom na mal. deti v sume XXXXX- Eur a na XXXXX v sume XXXXX- Eur.  Následne však  obv. XXXXX dlžné výživné  v plnej výške uhradil,  čo potvrdila vo výpovedi aj svedkyňa a poškodená XXXXX.   

	Vzhľadom k horeuvedeným skutočnostiam je potrebné konštatovať, že obv. XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnené osoby trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Mezovská
prokurátorka